Tauno Kuosmanen

Tauno Eelis Kuosmanen (29. lokakuuta 1928 Nilsiä – 26. syyskuuta 2008 Nilsiä)Kuosmanen Tauno Eelis, Kankaisen hautausmaa, Nilsiä, alue 00, kortteli 017, rivi 07, paikka 00032, viitattu 2.1.2025Kuolinilmoitus, Tauno Eelis Kuosmanen, Savon Sanomat, 2008, julkaistu 26.10.2008 oli suomalainen Nilsiän Halunan kylässä asunut yrittäjä, joka tunnettiin Nilsiän öljysheikkinä. Hän tuli tunnetuksi vuonna 1986 televisio-ohjelmasta Karpolla on asiaa, jossa hän esiintyi öljysheikiksi pukeutuneena. Kuosmanen omisti Man-Oil-nimisen yrityksen, joka puhdisti jäteöljyä ja valmisti siitä muun muassa voiteluöljyä. Kuosmanen tarjosi puhdistettua öljyään jopa ihmisille lääkkeeksi erilaisiin sairauksiin. Karpon ohjelman esittämisen jälkeen Kuosmanen kiersi varsinkin 1980-luvun lopulla ympäri Suomea esiintymässä ja myymässä Man-Oilin tuotteita kauppojen avajaisissa, messuilla ja markkinoilla. Kuosmasen luona Nilsiässä vieraili myös paljon turisteja näihin aikoihin.Hannu Karpon ohjelma Nilsiän öljysheikistä (Youtube)

Kuosmanen asui 1970-luvulla Vesilahdella ja oppi öljynpuhdistamisen taidot työskennellessään Lempäälässä vuosina 1950–1978 toimineen Kajomeri Oy:n jäteöljynpuhdistamolla. Kuosmanen perusti oman yrityksensä jo Vesilahdella asuessaan, mutta täyteen vauhtiin öljynpuhdistustoiminta pääsi vasta Nilsiään muuton jälkeen. Kuosmanen käytti jo tuolloin Manoil-tuotemerkkiä, kun taas Kajomeri valmisti jäteöljystä Meroil-nimistä voiteluöljyä.Fordson-club Finland 31.12.2008: keskustelu Nilsiän öljysheikistä

Kuosmasta syytettiin vuonna 1990 jatketusta petoksesta ja myrkyttämisestä hänen myytyään mineraaliöljyä lääkkeenä. Juuan kihlakunnanoikeus totesi hänet kuitenkin syyntakeettomaksi apulaisprofessori Erkki Väisäsen antaman lausunnon perusteella. Mielentilatutkimuksen mukaan Kuosmanen uskoi muun muassa saaneensa valtiovallalta määräyksen perustaa suuri haaremi, jotta öljynjalostustoiminta ei tyrehtyisi.Nilsiän öljyseikki jätettiin tuomitsematta (maksullinen artikkeli) Helsingin Sanomat 13.9.1990. Viitattu 26.7.2018. Kuosmanen jatkoi tämän jälkeenkin öljystä valmistetun ihmeseeruminsa kauppaamista ja väitti sen muun muassa parantaneen AIDS-potilaan viidessä vuorokaudessa. Lääkkeen oli määrä parantaa lukuisia muitakin sairauksia ja vaivoja, kuten syöpä, reumatismi ja eturauhastulehdus.Jukka Lindfors: Nilsiän öljyšeikin ihmeseerumi paransi kaiken Yle Elävä arkisto 9.10.2015. Viitattu 26.7.2018.

Kuosmanen löydettiin kuolleena kotinsa läheltä vuonna 2008.Muistatko Hannu Karpon esittelemän Nilsiän öljysheikin? Lupasi parantaa aidsin viidessä päivässä Iltalehti 4.3.2017. Viitattu 26.7.2018. Vuonna 2020 hänen kotitilansa oli yhä paikallaan, tosin jo ränsistyneenä ja uudella omistajalla. 

Muisto Nilsiän öljysheikistä elää Halunan naapurikylässä Pajulahdessa kantatien 75 varrella sijaitsevan Man Oil -huoltoaseman nimessä.

Nilsiän öljysheikki populaarikulttuurissa
Jope Ruonansuu esitti 1980-luvulla Visa Mäkisen tuottamissa videokasettijulkaisuissa Aikuisten viihde-spaketti ja Matkiva kulkuri Woman Oil -nimisen yhtiön öljysheikkiä, joka oli parodia Kuosmasen Nilsiän öljysheikistä.

Nilsiän harrastajateatteri aloitti vuonna 2023 esittää Simolan kesäteatterissa kirjailija-toimittaja Antti Heikkisen käsikirjoittamaa näytelmää Sheikki, joka kertoo Kuosmasen tarinan.

 Lähteet 

Aiheesta muualla
 YouTube: Karpo Official: Nilsiän öljysheikki | Karpolla on asiaa
 YouTube: Nilsiän öljysheikki - History of finland

Luokka:Suomalaiset julkisuuden henkilöt
Luokka:Suomalaiset yrittäjät
Luokka:Vuonna 1928 syntyneet
Luokka:Vuonna 2008 kuolleet